Példa az éves költségvetési beszámolóra vonatkozó könyvvizsgálói jelentésre (van melléklet)

**FÜGGETLEN KÖNYVVIZSGÁLÓI JELENTÉS**

**Az ABC intézmény vezetésének, irányító szervének**

**Vélemény**

Elvégeztem(ük) az ABC intézmény („az Intézmény”) [[1]](#footnote-1) 202X. évi éves költségvetési beszámolójának könyvvizsgálatát, amely éves költségvetési beszámoló a 202X. évre vonatkozó költségvetési jelentésből, amelyben a teljesített költségvetési bevételek összege [xxx.xxx.xxx] Ft, a teljesített költségvetési kiadások összege [xxx.xxx.xxx] Ft, maradványkimutatásból, amelyben az összes maradvány [xxx.xxx.xxx] Ft, további adatszolgáltatásokból, (elszámolásokból), valamint a 202X. december 31-i fordulónapra készített mérlegből - melyben az eszközök és források egyező végösszege [xxx.xxx.xxx] Ft, a mérleg szerinti eredmény [xxx.xxx.xxx] Ft (nyereség/veszteség) -, és az ugyanezen időponttal végződő költségvetési évre vonatkozó eredménykimutatásból, valamint a kiegészítő mellékletből áll. [[2]](#footnote-2)

Véleményem(ünk) szerint a mellékelt éves költségvetési beszámoló megbízható és valós képet ad az Intézmény 202X. évi éves költségvetésének teljesítéséről, az Intézmény 202X. december 31-én fennálló vagyoni és pénzügyi helyzetéről, valamint az ezen időponttal végződő költségvetési évre vonatkozó jövedelmi helyzetéről a Magyarországon hatályos, a számvitelről szóló 2000. évi C. törvénnyel (a továbbiakban: számviteli törvény), valamint az államháztartás számviteléről szóló 4/2013. (I. 11.) Korm. rendelettel (a továbbiakban: az államháztartás számviteléről szóló kormányrendelet) összhangban.

**A vélemény alapja**

Könyvvizsgálatomat(unkat) a Magyar Nemzeti Könyvvizsgálati Standardokkal összhangban és a könyvvizsgálatra vonatkozó – Magyarországon hatályos – törvények és egyéb jogszabályok alapján hajtottam(tuk) végre. Ezen standardok értelmében fennálló felelősségem(ünk) bővebb leírását jelentésem(ünk) „*A könyvvizsgáló éves költségvetési beszámoló könyvvizsgálatáért való felelőssége*” szakasza tartalmazza.

Független(ek) vagyok(unk) az Intézménytől a vonatkozó, Magyarországon hatályos jogszabályokban és a Magyar Könyvvizsgálói Kamara „A könyvvizsgálói hivatás magatartási (etikai) szabályairól és a fegyelmi eljárásról szóló szabályzat”-ában, valamint az ezekben nem rendezett kérdések tekintetében a Könyvvizsgálók Nemzetközi Etikai Standardok Testülete által kiadott „Nemzetközi etikai kódex kamarai tag könyvvizsgálóknak (a nemzetközi függetlenségi standardokkal egybefoglalva)” című kézikönyvében (az IESBA Kódex-ben) foglaltak szerint, és megfelelek(ünk) az ugyanezen normákban szereplő további etikai előírásoknak is.

Meggyőződésem(ünk), hogy az általam(unk) megszerzett könyvvizsgálati bizonyíték elegendő és megfelelő alapot nyújt véleményemhez(ünkhöz).

**A vezetés és az irányítással megbízott személyek felelőssége az éves költségvetési beszámolóért**

A vezetés felelős a megbízható és valós képet adó éves költségvetési beszámolónak az elkészítéséért a számviteli törvénnyel, valamint az államháztartás számviteléről szóló kormányrendelettel összhangban, valamint az olyan belső kontrollért, amelyet a vezetés szükségesnek tart ahhoz, hogy lehetővé váljon az akár csalásból, akár hibából eredő lényeges hibás állítástól mentes éves költségvetési beszámoló elkészítése.

Az éves költségvetési beszámoló elkészítése során a vezetés felelős azért, hogy felmérje az Intézménynél a vállalkozás folytatása elvének érvényesülését – különös tekintettel a beszámolással érintett időszakban bekövetkezett, illetve a beszámolási időszakot követő költségvetési évre tervezett szervezeti és feladatváltozásokra –, és az adott helyzetnek megfelelően tegye közzé a vállalkozás folytatása elvének érvényesülésével kapcsolatos információkat, valamint a vezetés felel a vállalkozás folytatásának elvén alapuló éves költségvetési beszámoló összeállításáért. A vezetésnek a vállalkozás folytatásának elvéből kell kiindulnia, ha ennek az elvnek az érvényesülését eltérő rendelkezés nem akadályozza, illetve a tevékenység folytatásának ellentmondó tényező, körülmény nem áll fenn.

Az irányítással megbízott személyek felelősek az Intézmény pénzügyi beszámolási folyamatának felügyeletéért.

**A könyvvizsgáló éves költségvetési beszámoló könyvvizsgálatáért való felelőssége**

A könyvvizsgálat során célom(unk) kellő bizonyosságot szerezni arról, hogy az éves költségvetési beszámoló egésze nem tartalmaz akár csalásból, akár hibából eredő lényeges hibás állítást, valamint az, hogy ennek alapján a véleményemet(ünket) tartalmazó független könyvvizsgálói jelentést bocsássak(sunk) ki. A kellő bizonyosság magas fokú bizonyosság, de nem garancia arra, hogy a Magyar Nemzeti Könyvvizsgálati Standardokkal összhangban elvégzett könyvvizsgálat mindig feltárja az egyébként létező lényeges hibás állítást. A hibás állítások eredhetnek csalásból vagy hibából, és lényegesnek minősülnek, ha ésszerű lehet az a várakozás, hogy ezek önmagukban vagy együttesen befolyásolhatják a felhasználók adott éves költségvetési beszámoló alapján meghozott gazdasági döntéseit.

Az éves költségvetési beszámoló könyvvizsgálatáért való további felelősségem(ünk) leírását a jelen független könyvvizsgálói jelentésem(ünk) melléklete tartalmazza, ami a független könyvvizsgálói jelentés elválaszthatatlan része és a könyvvizsgáló aláírását tartalmazó oldal után következik.

Dátum

Könyvvizsgáló cég képviselőjének aláírása Kamarai tag könyvvizsgáló aláírása

Képviseletre jogosult neve Kamarai tag könyvvizsgáló neve

Könyvvizsgáló cég neve Nyilvántartási szám

Könyvvizsgáló cégszékhelye

Nyilvántartási szám

**MELLÉKLET**

**az ABC intézmény 202X. évi éves költségvetési beszámolójáról kiadott független könyvvizsgálói jelentéshez**

**Ez a melléklet az ABC intézmény 202X. évi éves költségvetési beszámolójáról kiadott, *20X2.* *Hónap Nap*-on kelt független könyvvizsgálói jelentés elválaszthatatlan része.**

**A könyvvizsgálónak az éves költségvetési beszámoló könyvvizsgálatáért való, a Magyar Nemzeti Könyvvizsgálati Standardok szerinti további felelőssége**

A Magyar Nemzeti Könyvvizsgálati Standardok szerinti könyvvizsgálat egésze során szakmai megítélést alkalmazok(unk), és szakmai szkepticizmust tartok(unk) fenn.

Továbbá:

* Azonosítom(juk) és felmérem(jük) az éves költségvetési beszámoló akár csalásból, akár hibából eredő lényeges hibás állításainak kockázatait, kialakítom(juk) és végrehajtom(juk) az ezen kockázatok kezelésére alkalmas könyvvizsgálati eljárásokat, valamint elegendő és megfelelő könyvvizsgálati bizonyítékot szerzek(ünk) a véleményem(ünk) megalapozásához. A csalásból eredő lényeges hibás állítás fel nem tárásának kockázata nagyobb, mint a hibából eredőé, mivel a csalás magában foglalhat összejátszást, hamisítást, szándékos kihagyásokat, téves nyilatkozatokat, vagy a belső kontroll felülírását.
* Megismerem(jük) a könyvvizsgálat szempontjából releváns belső kontrollt annak érdekében, hogy olyan könyvvizsgálati eljárásokat tervezzek(ünk) meg, amelyek az adott körülmények között megfelelőek, de nem azért, hogy az Intézmény belső kontrolljának hatékonyságára vonatkozóan véleményt nyilvánítsak(unk).
* Értékelem(jük) a vezetés által alkalmazott számviteli politika megfelelőségét és a vezetés által készített számviteli becslések és kapcsolódó közzétételek ésszerűségét.
* Következtetést vonok(unk) le arról, hogy helyénvaló-e a vezetés részéről a vállalkozás folytatásának elvén alapuló éves költségvetési beszámoló összeállítása, valamint a megszerzett könyvvizsgálati bizonyíték alapján arról, hogy fennáll-e lényeges bizonytalanság olyan eseményekkel vagy feltételekkel kapcsolatban, amelyek jelentős kétséget vethetnek fel az Intézménynél a vállalkozás folytatása elvének érvényesülését illetően, különös tekintettel a beszámolási időszakban bekövetkezett, illetve a beszámolási időszakot követő költségvetési évre tervezett szervezeti és feladatváltozásokra. Amennyiben azt a következtetést vonom(juk) le, hogy lényeges bizonytalanság áll fenn, független könyvvizsgálói jelentésemben(ünkben) fel kell hívnom(unk) a figyelmet az éves költségvetési beszámolóban lévő kapcsolódó közzétételekre, vagy ha a közzétételek e tekintetben nem megfelelőek, minősítenem(ünk) kell véleményemet(ünket). Következtetéseim(nk) a független könyvvizsgálói jelentésem(ünk) dátumáig megszerzett könyvvizsgálati bizonyítékon alapulnak. Jövőbeli események vagy feltételek azonban érinthetik az Intézménynél a vállalkozás folytatása elvének érvényesülését.
* Értékelem(jük) az éves költségvetési beszámoló átfogó bemutatását, felépítését és tartalmát, beleértve a kiegészítő mellékletben tett közzétételeket, valamint értékelem(jük) azt is, hogy az éves költségvetési beszámolóban teljesül-e az alapul szolgáló ügyletek és események valós bemutatása.
* Az irányítással megbízott személyek tudomására hozom(zuk) – egyéb kérdések mellett – a könyvvizsgálat tervezett hatókörét és ütemezését, a könyvvizsgálat jelentős megállapításait, beleértve az Intézmény által alkalmazott belső kontrollnak a könyvvizsgálatom(unk) során általam(unk) azonosított jelentős hiányosságait is, ha voltak ilyenek.
1. Az intézmény („az Intézmény”) megjelölés helyett költségvetési szerv („a Költségvetési szerv”) vagy önkormányzat („az Önkormányzat”) megnevezés is alkalmazható a megbízásnak megfelelően. [↑](#footnote-ref-1)
2. A költségvetési beszámoló beazonosításához további adatok (teljesített finanszírozási bevételek, összes bevétel, teljesített finanszírozási kiadások, összes kiadás) is alkalmazhatók. [↑](#footnote-ref-2)